Corvinul Huneadoara a primit licența UEFA și va participa în turul 1 din preliminariile Europa League în sezonul viitor. Câștigătoarea Cupei României este o echipă de Liga 2, astfel că a fost nevoie de o procedură specială pentru analiza dosarului depus la UEFA.
Corvinul Huneadoara a primit licența UEFA și va participa în turul 1 din preliminariile Europa League în sezonul viitor. Câștigătoarea Cupei României este o echipă de Liga 2, astfel că a fost nevoie de o procedură specială pentru analiza dosarului depus la UEFA. În urma analizei, forul european a constatat că echipa hunedoreană îndeplinește condițiile pentru a participa în cupele europene.
„Joi, 23 mai, UEFA a comunicat Federației Române de Fotbal decizia cu privire la solicitarea clubului Corvinul 1921 Hunedoara de acordare a licenței de participare în competițiile europene. În urma analizării documentelor trimise de către club prin intermediul FRF, Corvinul Hunedoara a primit acordul de participare în UEFA Europa League, sezonul 2024-2025. Corvinul Hunedoara a obținut dreptul de a participa în UEFA Europa League prin câștigarea ediției 2023-2024 a Cupei României Betano, după ce a învins-o în finala de la Sibiu pe Oțelul Galați, la lovituri de departajare”, a transmis FRF.ro.
Corvinul Hunedoara, proaspăta câştigătoare a Cupei României, va evolua în preliminariile Europa League pe stadionul celor de la Sepsi Sfântu Gheorghe.
Tehnicianul celor de la Corvinul Hunedoara a mărturisit că se aștepta ca răspunsul să fie pozitiv, adăugând că jucătorii săi au șansa să se facă remarcați în partidele din cupele europene.
„Era normal, pentru că cei de la Federație ne-au trimis să întocmim niște documente, noi le-am întocmit. Adică nu era nimic de…, doar că a fost o stare de suspans. Dar noi, în interiorul clubului, știam că am făcut toate diligențele pentru a obține acea licență. Vor fi, cu siguranță, patru meciuri în Europa, în care, dacă jucătorii vor sta bine, sută la sută vor atrage atenția asupra lor. Noi transferăm niște jucători care să ne ajute pe moment. Dar, dacă vom continua, și vom trece într-un tur superior, și vor veni niște bani, atunci ne vom permite să-i menținem pe acei jucători sau poate să mai întărim lotul”, a declarat Florin Maxim
Corvinul Hunedoara va evolua în turul unu preliminar din Europa League și, în cazul unei eliminări, va ajunge în turul al doilea preliminar din Conference League.
CFR Cluj va merge direct în turul 2 din preliminariile Conference League, grație locului doi din Superliga. FCSB va participa în turul 1 preliminar din Champions League după ce a câștigat titlul, iar Corvinul, câștigătoarea Cupei, va participa în turul 1 din preliminariile Europa League.
A patra echipă care va juca în cupele europene se decide în urma unui baraj. Universitatea Craiova o va înfrunta pe U Cluj, duminică, pentru un loc în preliminariile Conference League. Câștigătoarea merge în primul tur din Conference.